สำรวจ โสเภณี รายได้หลักของตลาดมืดไทย
ชื่อว่า ตลาดมืด (Black Market Crime) แน่นอนข้อมูลทั้งหลายโดยเฉพาะอย่างยิ่งเรื่องเงินๆทองๆ ยิ่งเต็มไปด้วยเรื่อง ลับ ลวง พราง จากข้อมูลหน้าเว็บไซต์ Havocscope ซึ่งเป็นผู้รวบรวมสถิติจากแหล่งข่าวต่างๆ ระบุว่า ประมาณการเม็ดเงินหมุนเวียนในตลาดมืดของประเทศไทยอยู่ที่ มากกว่า 13950000000 ดอลลาร์สหรัฐ (หนึ่งหมื่นสามพันเก้าร้อยห้าสิบล้านดอลลาร์สหรัฐ หรือประมาณ 4.5 แสนล้านบาท ซึ่งมากกว่าประมาณการรายรับภาษีเงินได้บุคคลธรรมดาของประชาชนไทยทั้งประเทศ (อยู่ที่ 312000 ล้านบาท) [1] และยังพบอีกว่า ธุรกิจค้าบริการทางเพศ มีสัดส่วนในตลาดมากที่สุดด้วยเม็ดเงินหมุนเวียนกว่า 6400000000 ดอลลาร์สหรัฐ (หกพันสี่ร้อยล้านดอลลาร์สหรัฐ หรือประมาณ 2 แสนล้านบาท แต่ตัวเลขนี้น่าเชื่อถือได้แค่ไหน?ทางเว็บไซต์ Havocscope อ้างบทสัมภาษณ์ของ นายชูวิทย์ กมลวิศิษฐ์ ที่ระบุว่า The sex industry earns more than Bt 200 billion a year. [2] สมมติว่า เราจะไม่เชื่อการประมาณการของ นายชูวิทย์ เรามีสถิติอื่นหรือไม่? คำตอบคือ มีการประมาณการไว้อีกตัวเลขหนึ่งที่ 4300000000 ดอลลาร์สหรัฐ (สี่พันสามร้อยล้านดอลลาร์สหรัฐ) [3] ซึ่งสอดคล้องกับ งานวิจัยของ Rosalind C. Morris (2002) [4] ที่ประมาณการไว้ที่ 2500000000 – 4000000000 ดอลลาร์สหรัฐ (ในปี 2002) จะเห็นว่า นายชูวิทย์ได้ให้ข่าวเมื่อปี 2012 ซึ่งสัดส่วนของจำนวนโสเภณีเพิ่มขึ้นจาก 200000 คนโดยประมาณ ไปอยู่ที่ 250000 คนแล้วด้วยซ้ำ [5] ดังนั้น ตัวเลขที่นายชูวิทย์ระบุจึงมีนัยสำคัญ และเกี่ยวกับจำนวนโสเภณีก็ยังมีข้อสังเกตอีกว่า ตัวเลข 250000 น่าเชื่อได้ว่าเป็นประมาณการขั้นต่ำ เพราะบางรายงานระบุไว้แต่เพียงว่า เป็นจำนวนของโสเภณีเด็ก [6][7] ดังนั้น จึงสรุปได้ว่า จำนวนโสเภณีที่ทำเงินให้ประเทศไทยน่าจะมีจำนวนมากกว่า 250000โดยสรุปตัวเลขปริมาณมหาศาลนี้บอกอะไรกับเรากันแน่ [1] ประมาณการจำนวนโสเภณีในประเทศไทยอยู่ที่อันดับ 8 ของโลก (ถ้านับว่า ตัวเลข 250000 คน เป็นเพียงโสเภณีเด็ก ลำดับอาจติด 1 ใน 5) อ้างอิง [2] ประมาณการเม็ดเงินที่ได้จากการธุรกิจค้าบริการทางเพศอยู่อันดับ 8 ของโลก อ้างอิง และสำหรับภาพรวมของประมาณการเม็ดเงินหมุนเวียนในตลาดมืดของประเทศไทยอ้างอิง 1.ธุรกิจขายบริการทางเพศ 6400000000 (หกพันสี่ร้อยล้านดอลลาร์สหรัฐ)2.การติดสินบนเจ้าพนักงาน 3300000000 (สามพันสามร้อยล้านดอลลาร์สหรัฐ)3.บ่อนพนันผิดกฎหมาย 3000000000 (สามพันล้านดอลลาร์สหรัฐ)4.การลักลอบค้ายาเสพติด 2900000000 (สองพันเก้าร้อยล้านดอลลาร์สหรัฐ)5.การละเมิดทรัพย์สินทางปัญญาประเภทต่างๆ ประมาณ 2600000000 (สองพันหกร้อยล้านดอลลาร์สหรัฐ)(เป็นที่น่าสังเกตว่า ตลาดมืดของไทยมีการละเมิดลิขสิทธิ์ภาพยนตร์และซอร์ฟแวร์คอมพิวเตอร์มากกว่าการละเมิดเรื่องอื่น)6.อื่นๆ ได้แก่ การลักลอบนำเข้าเหล้าหนีภาษี[1] สำนักงบประมาณ สำนักนายกรัฐมนตรี. งบประมาณโดยสังเขป ประจำปีงบประมาณ 2558. หน้า 32.เข้าถึงได้จาก http://library2.parliament.go.th/giventake/content_nla2557/d081857-03.pdf[2] http://www.nationmultimedia.com/national/Chuwit-demands-govt-take-action-to-stamp-out-prost-30175704.html[3] Sex debate: Prostitution is a $4.3 billion industry in Thailand Agents/CNN [4] Rosalind C. Morris (2002).Failures of Domestication: Speculations on Globality Economy and the Sex of Excess in Thailand. A Journal of Feminist Cultural Studies 13.1 (2002) 45-76[5] UNODC [United Nations Office on Drugs and Crime] (April 2013) .Transnational Organized Crime in East Asia and the Pacific A Threat Assessment. P.ivเข้าถึงได้จาก [6] STATUS OF WOMEN CANADA (1996) . ROUND TABLE ON CHILD SEX TOURISM SUMMARY REPORT[7] โครงการ End Child Prostitution in Asian Tourism (ECPAT)เข้าถึงได้จาก http://www.hiso.or.th/hiso/picture/reportHealth/pro-6_Chapter2(3).pdf
 ชื่อว่า ตลาดมืด (Black Market Crime) แน่นอนข้อมูลทั้งหลายโดยเฉพาะอย่างยิ่งเรื่องเงินๆทองๆ ยิ่งเต็มไปด้วยเรื่อง ลับ ลวง พราง จากข้อมูลหน้าเว็บไซต์ Havocscope
การค้าประเวณี,การติดสินบนเจ้าพนักงาน,การทุจริตคอรัปชั่น,การลักลอบค้ายาเสพติด,ธนัชชนม์ ธนาธิป-ปริพัฒน์,ธุรกิจขายบริการทางเพศ,บ่อนพนัน,อาชญากรรม